Diljá Pétursdóttir

Diljá Pétursdóttir (født 15. desember 2001 i Kópavogur på Island) er en islandsk sanger. Hun opptrer under fornavnet Diljá og vant den islandske sangkonkurransen Söngvakeppnin i 2023 og representerte Island i Eurovision Song Contest 2023 i Liverpool med låten «Power».

Bakgrunn 
Diljá Pétursdóttir ble kjent for det islandske publikum i 2015, da hun deltok i talentshowet Ísland Got Talent. I 2020 flyttet hun til København, der hun studerte fysioterapi og tok sangtimer samtidig.

I januar 2023 ble hun bekreftet som en av deltakerne til den årlige sangkonkurransen Söngvakeppnin, der vinneren får representere Island i Eurovision Song Contest. 18. februar slapp hun deltakerlåten «Lifandi inni í mér» (levende inni meg) og kvalifiserte seg til finalen 4. mars 2023. I finalen hadde låten fått engelsk tekst og tittelen «Power». Hun vant finalen og fikk dermed representere Island i Eurovision Song Contest 2023 i Liverpool. Etter seieren nådde «Lifandi inní mér» plass 11 på den islandske singellisten, mens «Power» lå på plass 29. Hun ble slått ut av semifinalen i Eurovision Song Contest.

Referanser

Eksterne lenker 
 

 

Islandske sangere
Islandske musikere
Islandsk musikk
Deltakere i Eurovision Song Contest 2023